text: ऐसा माना जाता है कि 1004 ई० तक यह गंग वंश का भाग था। फिर इस पर 1015 ई० से 1116 ई० तक चोल शासकों ने राज्य किया। इसके बाद होयसल राजवंश का अधिकार रहा। 1537 ई० में यह विजयनगर में जुङ गया। फिर शाहाजी भोंसले ने इस पर राज्य किया। सन् 1698 में मुगल शासक औरंगजेब ने इसे चिक्काराजा वोडयार को दे दिया। 1759 ई० में हैदर अली ने इस पर अधिकार किया। टीपू सुल्तान ने इस पर 1799 ई० तक राज्य किया। इसके बाद इसकी बागडोर अंग्रेजों के हाथ में चली गयी। और अब यह स्वतंत्र भारत के एक राज्य की राजधानी है।